                                                                                                                                                                                            Anexa nr........... la H.C.L. nr..........



Regulament privind stabilirea criteriilor de identificare a clădirilor neîntreținute de pe raza municipiului Oradea, în vederea aplicării prevederilor Codului Fiscal privind cotele majorate de impozit al acestor clădiri

CAP.1. GENERALITATI	
ART.1.  OBIECTIVUL PRINCIPAL AL  PREZENTULUI REGULAMENT  il constituie ASIGURAREA PUNERII IN VALOARE SI IN SIGURANTA A FONDULUI CONSTRUIT prin atingerea urmatoarelor tinte:
· gestionarea eficienta a patrimoniului construit
· punerea in siguranta a domeniului public
· cresterea atractivitatii turistice şi investitionale 
· ridicarea constiintei civice a cetatenilor care detin proprietati in cladiri clasificate LMI sau in zone construite protejate clasificate  LMI
· clarificarea unor situații juridice in care se regasesc proprietarii de buna credinta care din proprie initiativa doresc reabilitarea cladirilor 
· mobilizarea/atragerea de resurse financiare pentru realizarea lucrărilor de reabilitare

ART.2. OBIECTUL  REGULAMENTULUI  il constituie elaborarea cadrului legal local privind conditiile de impunere a supraimpozitarii pe cladirile neintretinute de pe raza municipiului Oradea.
ART.3.  CADRUL LEGAL
- COD CIVIL
- Legea 50/1991 republicata privind autorizarea executarii constructiilor şi unele masuri pentru realizarea locuintelor – cu toate modificarile şi completarile ulterioare
- Ordinul MLPTL 839 din17 octombrie 2009 pentru aprobarea Normelor metodologice de aplicare a Legii 50/1991 privind autorizarea executarii lucrarilor de constructii, republicata, cu modificarile şi completarile ulterioare 
- Legea 10/1995 privind calitatea în constructii cu completarile si modificarile ulterioare
- Legea 422/2001republicata privind protejarea monumentelor istorice- cu toate modificarile şi completarile ulterioare
- Legea 350/2001actualizata privind amenajarea teritoriului şi urbanismul
- Legea 114/ 1996republicata a locuintei cu modificarile şi completarile ulterioare
-Legea 230/2007 privind organizarea şi functionarea asociatiilor de proprietari cu modificarile şi completarile ulterioare
- Legea nr. 227/2015 privind NOUL Cod fiscal, cu modificările și completările ulterioare
- Hotărârea Guvernului nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal
- Hotărârea Consiliului Local nr. 366/2009 privind aprobarea Regulamentului de stabilire  a procedurii de instituire a taxelor speciale şi a domeniilor în care se pot institui
- Legea 215 /2001 - Legea administratiei publice locale republicata,actualizata.
- Legeea nr. 153/2011 privind masuri de crestere a calitatii ambiental-arhitecturale a cladirilor  cu completarile si modificarile ulterioare

ART.4. DEFINITII - Termenii utilizati în cuprinsul prezentului regulament au urmatorul inteles:

- ANVELOPA CLADIRII - totalitatea suprafetelor elementelor de constructie perimetrale, care delimiteaza volumul interior al unei cladiri, de mediul exterior sau de spatii neincalzite din exteriorul cladirii.
- CLĂDIRE/CONDOMINIU – proprietatea imobiliara formata din proprietati individuale, definite apartamente, spatii cu alta destinatiedecat aceea de locuinte si proprietatea comuna, indiviza. Poate fi definit condominiusi un tronson cu una sau mai multe scari, din cadrul cladirii, in conditiile in care se poate delimita proprietatea comuna.
- COPROPRIETAR –persoana fizica sau jurídica , de drept public ori de drept privat, care are in proprietate acel spatiu, respectiv apartament intr-un condominiu
-INTRETINERE CURENTA – set de lucrari în vederea pastrarii în bune conditii, pentru a face sa dureze aspectul şi stabilitatea unei constructii, fara afectarea integritatii acesteia
- MONUMENT - construcţie sau parte de construcţie, împreună cu instalaţiile, componentele artistice, elementele de mobilare interioară sau exterioară care fac parte integrantă din acestea, precum şi lucrări artistice comemorative, funerare, de for public, împreună cu terenul aferent delimitat topografic, care constituie mărturii cultural-istorice semnificative din punct de vedere arhitectural, arheologic, istoric, artistic, etnografic, religios, social, ştiinţific sau tehnic;
- NOTA TEHNICA DE CONSTATARE – document intocmit de reprezentantii Poliției Locale a Municipiului Oradea și avizat de reprezentanții Institutiei Arhitectului Sef, care consta in evaluarea vizuala a starii tehnice a elementelor cladirii, prin care se stabileste incadrarea cladirii in una dintre cele 4 categorii : foarte buna, buna, satisfacatoare si nesatisfacatoare;
- FIȘA DE EVALUARE - document întocmit de reprezentanții Poliției Locale care va conţine: elemente de identificare a imobilului, numărul și data întocmirii Notei tehnice de constatare, punctajul stabilit și starea tehnică, numele şi prenumele proprietarilor, observaţii privitoare la existenţa unor autorizaţii de construire;
- SOMAȚIA - documentul întocmit de reprezentanţii Poliţiei Locale şi avizat de reprezentanţii Instituţiei Arhitectului Şef, transmis imediat după avizarea notei tehnice, prin care proprietarului clădirii/unităţii individuale din clădirea neîngrijită, i se aduce la cunoştinţă că are obligaţia de a efectua lucrările care se impun, în caz contrar, începând de la data de 1 ianuarie a anului următor i se va majora impozitul pe clădire, la nivelul cotei de majorare stabilită de Consiliul Local al municipiului Oradea;
-  ADRESA DE CONSTATARE– document prevăzut de pct. 168 lit. g), Titlul IX din HG nr. 1/2016, întocmit de reprezentanţii Poliţiei Locale, vizat de reprezentanţii Instituţiei Arhitectului Şef, în care va fi consemnată menţinerea clădirii pentru care s-a întocmit fişa de evaluare şi Nota tehnică de constatare în categoria celor neîngrijite. În această adresă de constatare vor fi menţionaţi şi proprietarii vizaţi de măsura supraimpozitării.
- PROPRIETARI- persoane fizice şi juridice de drept public sau privat care deţin în posesie clădiri;
- RECONVERSIE URBANA – proces ce se aplica unui ansamblu urban in scopul revitalizarii lui, urmarindu-se modernizarea acestuia prin introducerea de alte noi functiuni ;
- REPARATII CAPITALE – inlocuirea sau refacerea partiala sau completa a unor elemente principale ale constructiei
- REPARATII CURENTE – ansamblu de operatii efectuate asupra unei constructii în vederea mentinerii sau readucerii în stare de normala de functionare , fara afectarea stabilitatii şi integritatii acesteia
-REABILITARE-orice fel de lucrari de interventii necesare pentru imbunatatirea performantelor de siguranta si exploatare aconstructiilor existente inclusive a instalatiilor aferente, in scopul prelungirii duratei de exploatare prin aducerea acestora la nivelul cerintelor esentiale de calitate prevazute de lege
- TAXĂ DE REABILITARE A CLĂDIRILOR NEÎNTREȚINUTE – taxă specială instituită de Consiliul Local, individual pentru fiecare proprietar din imobilele neîntreținute, pentru care Municipiul Oradea preia sarcina reabilitării fațadei
- TRONSON DE CLADIRE – parte dintr-o cladire , separata prin rost , avand aceleasi caracteristici constructive;
- SERVICIU PUBLIC - structura de organizare prin care se derulează o activitate de interes public, contraprestaţia taxei speciale, activitate asumată de autoritatea publică (Municipiul Oradea preia sarcina reabilitării fațadei în schimbul taxei de reabilitare a fațadei)
- UTILITATE PUBLICĂ - în interesul prezentului regulament,siguranța cetățenilor și aspectul exterior al patrimoniului imobiliar din Municipiul Oradea.

CAP.2 DOMENIU TERITORIAL DE APLICABILITATE

ART. 5. Prezentul regulament se aplica tuturor clădirilor neîngrijite din Municipiul Oradea, dar cu prioritate clădirilor:
a) -monumente istorice clasate sau situate in zone construite protejate clasificate pe Lista Monumentelor Istoriceaprobate de Ministerul  Culturii si publicate in Monitorul Oficial al Romaniei– Anexa nr.1
b) - amplasate pe urmatoarele artere principale : Bulevardul Dacia, Bulevardul Decebal, Bulevardul Stefan Cel Mare, Calea Aradului, Calea Armatei Romane, Calea Borsului, Calea Clujului, Calea Maresal Alex. Averescu, Dimitrie Cantemir, Matei Corvin, Nufarului, Transilvaniei, Tudor Vladimirescu.
c) – situate pe toate platformele / siturile  industriale, de prestari servicii  sau agrozootehnice (existente sau in reconversie pe baza documentatiilor de urbanism aprobate) situate in perimetrele delimitate la pct. a) si b).

CAP.3. PREVEDERI SPECIFICE
ART.6. Proprietarii cladirilor, persoane fizice sau juridice, sunt obligati, conform reglementarilor legale in vigoare, sa asigure starea tehnica corespunzatoare a acestora, prin efectuarea lucrarilor de consolidare, restaurare, reparatii curente si de intretinere.

ART.7. Starea tehnica corespunzatoare/necorespunzătoare este stabilita de catre reprezentantii municipiului Oradea, în urma întocmirii “Notei tehnice de constatare a cladirilor civile” - model prezentat in Anexa nr. 2a, respectiv a “Notei tehnice de constatare a cladirilor industriale si agrozootehnice” - model prezentat in Anexa nr. 2b.

ART.8. Se stabileste urmatoarea clasificare a cladirilor care intra sub incidenta acestui regulament, in raport cu starea tehnica a cladirii, atestată pe baza Notei tehnice de constatare:
a. cladiri cu stare tehnica a cladirii buna sau foarte buna  - stare corespunzătoare
b. cladiri cu cu stare tehnica a cladirii satisfacatoare -  stare corespunzătoare
c. cladiri cu cu stare tehnica a cladirii nesatisfacatoare - stare necorespunzătoare


CAP. 4. PROCEDURA DE LUCRU PENTRU IDENTIFICAREA CLĂDIRILOR NEÎNGRIJITE
ART.9. Identificarea clădirilor neîngrijite cu stare tehnică nesatisfacatoare se va face în urma verificărilor şi constatărilor pe teren prin completarea Notei tehnice de constatare a stării cladirilor.

ART.10. Nota tehnică de constatare a stării clădirilor se întocmeşte de către reprezentanţii Poliţiei Locale a Municipiului Oradea în urma sesizărilor transmise de cetăţeni, de instituţii abilitate (Institutia Arhitectului Sef, Administratia Imobiliara Oradea, Direcţia Judeţeană de Cultură, Inspectoratul Teritorial în Construcţii etc.) sau la autosesizare.

ART.10^1.Proprietarii din clădirile pentru care s-a întocmit Nota tehnică de constatare a stării tehnice a imobilelor, în urma căreia s-a stabilit că prezintă o stare nesatisfăcătoare, vor fi somaţi ca până la data de 30 noiembrie anul în curs să ia măsurile care se impun pentru efectuarea lucrărilor de întreţinere/îngrijire necesare.

ART.10^2.Dacă proprietarii somaţi au efectuat lucrările necesare, vor încunoştinţa Poliţia Locală Oradea despre finalizarea lucrărilor. Lucrările efectuate în baza unei autorizaţii de construire se vor considera finalizate dacă s-au realizat toate elementele prevăzute în autorizaţia de construire şi dacă s-a efectuat recepţia la terminarea lucrărilor, conform prevederilor art. 37 alin. (2) din Legea nr. 50/1991, întocmindu-se un proces-verbal de recepţie semnat şi de reprezentantul Primăriei Oradea. În cazul lucrărilor efectuate în baza unei autorizaţii de construire, procesul-verbal de recepţie la terminarea lucrărilor are semnificaţia procesului-verbal de conformitate prevăzut de pct. 168 lit. f) din HG nr. 1/2016.
	Autorizatiile de construire care se vor emite avand ca scop reabilitarea cladirilor, vor avea stabilita o durata de executie a lucrarilor cuprinsa intre 12 si 24 luni, in functie de complexitatea lucrarilor autorizate. Complexitatea lucrarilor se evalueaza de catre Serviciul Autorizari din cadrul Institutiei Arhitectului Sef tinand cont de suprafata fatadelor, regimul de inaltime, categoriile de lucrari de construire necesare, varietatea decoratiunilor etc. In situatiile bine justificate in care titularul autorizatiei de construire nu a putut sa se incadreze in durata de valabilitate a autorizatiei de construire si solicita prelungirea acesteia, aceasta se va prelungi cu termenul prevazut de lege, doar in situatia in care lucrarile de construire au fost incepute efectiv in perioada de 1 an de zile de la emiterea autorizatiei de construire.
	Pentru lucrările care, conform art. 11 din Legea nr. 50/1991 se pot executa fără autorizaţie de construire, reprezentantii Politiei Locale, în urma înștiințării transmise de proprietari privind finalizarea lucrărilor, vor intocmi o nouă notă tehnică de constatare a stării tehnice a imobilului, conform modelului prevăzut în  Anexei nr. 2 la HCL nr. 840/2015, iar dacă încadrarea stabilește tot o stare tehnică nesatisfăcătoare, se va aplica măsura supraimpozitării. Nota tehnică de constatare a stării tehnice a imobilului ține locul procesului-verbal de conformitate prevăzut de art. 168 lit. f) din HG nr. 1/2016.
	Notificările/înștiințările privind măsurile de remediere luate, depuse la Primăria Oradea, se vor transmite Poliției Locale.

ART.10^3.În situația în care proprietarul/proprietarii somați au obținut o autorizație de construire, după comunicarea somației, și au anunțat începerea lucrărilor, măsura supraimpozitării se suspendă pe perioada de valabilitate a autorizației de construire cu condiția obținerii procesului-verbal de recepție semnat și de reprezentanții Instituției Arhitectului Șef. 

ART.10^4. În cazul nerespectării termenului autorizat de finalizare a lucrărilor, respectiv neîncheierea lor cu proces verbal semnat de reprezentatul Arhitectului Șef, impozitul majorat se va recalcula și aplica începând cu 1 ianuarie a anului următor celui în care proprietarului/proprietarilor li s-au adus la cunoștință somațiile, cu respectarea termenului de prescripție de 5 ani în care se pot stabili creanțe fiscale, prevăzut de art. 110 alin. (1) din Codul de procedură fiscală.

ART.10^5. Persoanele prevăzute la art. 10^3, vor fi menționate în anexa la Hotărârea Consiliului Local, cu caracter individual, de majorare a impozitului pe imobilul respectiv, dar sarcina fiscală - impozitul majorat - va deveni exigibilă  începând cu data de 1 ianuarie a anului următor celui în care trebuiau finalizate lucrările și obținută recepția acestora, aceste aspecte fiind menționate în acea hotărâre. 

ART.10^6.  Pentru imobilele supraimpozitate in anul fiscal 2016  se va parcurge procedura prevazuta in H.G. nr. 1/2016 privind aprobarea normelor metodologice de aplicare ale Codului Fiscal, ce se va derula in anul 2018, asa cum este ea reglementata de prezentul act administrativ ( in sensul intocmirii Notelor tehnice de constatare, a fiselor de evaluare, a somarii contribuabililor si a comunicarii masurilor de supraimpozitare).

ART.11.
Alin. 1 Somaţiile transmise, precum și adresa de constatare întocmită pentru fiecare clădire pentru care s-a întocmit Nota tehnică de constatare a stării tehnice a imobilelor, în care se va menționa dacă s-au efectuat sau nu lucrările necesare - finalizate printr-un proces-verbal de recepție însușit de Instituția Arhitectului Șef, sau în cazul celor pentru care nu este obligatorie obținerea unei autorizații de construire, dacă se constată, în urma comunicării de către proprietarii somați a măsurilor de remediere luate, că respectiva clădire prezintă o stare corespunzătoare, după întocmirea unei noi Note tehnice de constatare a stării tehnice a imobilului - precum și informații privind autorizaţiile de construire emise, obiectul acestora şi perioada de valabilitate (pentru efectuarea de lucrări neîncepute/nefinalizate) se vor transmite Direcţiei Economice până cel târziu la data de 15 decembrie a fiecărui an.
Alin.2 Directia economica din cadrul Primăriei Municipiului Oradea, va supune aprobarii Consiliului Local proiectele de majorare a impozitelor, individual pentru fiecare cladire in parte.
Procedura de lucru, termenele de comunicare si responsabilitatile pentru aplicarea prezentului regulament se vor stabili prin dispozitia primarului municipiului Oradea.

CAP. 5. STABILIREA COTELOR DE MAJORARE A IMPOZITULUI PE CLĂDIRILE NEÎNTREȚINUTE

ART.12. Nivelul impozitului majorat se stabileşte anual prin Hotărărea Consiliului Local de stabilire a impozitelor şi taxelor pentru anul următor.

ART.13. În baza prevederilor Codului Fiscal şi a Hotărârii Consiliului Local pentru stabilirea impozitelor şi taxelor pentru anul următor, în cazul clădirilor stabilite ca fiind neîngrijite se poate aplica majorarea impozitului pe clădiri.

ART.13^1.1Consiliul Local poate institui cote diferențiate de majorare a impozitului pentru cădirile neîntreținute în funcție de criterii: economice, sociale, geografice, precum și de necesitățile bugetare locale

ART.14.Măsura impozitului majorat se aprobă de către Consiliul Local al Municipiului Oradea, individual pentru fiecare clădire / corp de clădire în parte și se aplică tuturor proprietarilor din clădirea / corpul de clădire pentru care s-a întocmit Nota tehnică de constatare, începând cu data de 1 ianuarie a anului următor celui în care a fost adoptată hotărârea.
Măsura impozitului majorat se aprobă de către Consiliul Local al Municipiului Oradea, individual pentru fiecare clădire în parte şi se aplică tuturor proprietarilor din imobil începând cu data de 1 ianuarie a anului următor celui în care a fost adoptată hotărârea.

ART.15. Hotărârea Consiliului Local si Decizia de impunere a impozitului majorat pentru clădirea neîngrijită se transmit proprietarului/proprietarilorcladirii/tronsonului de cladire prin grija Direcţiei Economice din cadrul Primăriei Municipiului Oradea, impreuna cu specificarea obligatiei proprietarilor de a notifica administratiei publice locale despre masurile de remediere luate, in caz contrar impozitul majorat se va aplica si in anii fiscali urmatori, la nivelul cotei de majorare stabilita de Consiliul Local al municipiului Oradea.

CAP. 6. REVIZUIREA COTELOR DE MAJORARE A IMPOZITULUI PE CLĂDIRILE NEÎNTREȚINUTE

ART.16. Proprietarii clădirilor neîngrijite au obligaţia notificării către Primărie a oricăror măsuri de remediere luate; în caz contrar impozitul majorat se aplică automat şi în anii fiscali următori la nivelul cotei de majorare stabilită de Consiliul local.
	Data pana la care proprietarii clădirilor neîngrijite pot comunica catre Primarie despre masurile de remediere luate, va fi 30 noiembrie.

ART.17. În situaţia în care proprietarii clădirilor neîngrijite comunică luarea măsurilor de remediere, reprezentanţii autorităţii publice locale vor verifica starea tehnică a acesteia prin întocmirea unei noi Note de constatare, pe baza căreia se va stabili păstrarea/sistarea măsurii impozitului majorat.

ART. 17^1.  Prin excepție  de  la prevederile anterioare,  în situatia in  care partea  de  fațadă și acoperiș care delimitează fizic o proprietate exclusivă/unitate individuala (apartament, spațiu  cu  altă destinație) este bine întreținută,  acelui  proprietar nu  i se  va  aplica supraimpozitarea, conform solicitarii,  dacă vor  fi  îndeplinite cumulativ următoarele condiții:
1) Toate elementele componente ale anvelopei (invelitoare, sistem de canalizare pluviala, cornise, atice,  tencuieli, zugrăveli, socluri,ornamente,  tamplarii) sunt întreținute și au un aspect îngrijit;
2) Nu există nici un element component al anvelopei lipsă sau modificat, ca urmare a neglijentei sau determinat de acțiuni antropice (excepție făcând lucrările autorizate în conformitate cu prevederile legii nr. 50 din 1991  cu  completările și modificările ulterioare).
3) Cromatica fatadei este unitară, nefiind în discordanta cu restul clădirii sau față de cromatica inițială.
Pentru situatiile care se încadrează in prevederile de mai sus proprietarii de imobile, în vederea exceptarii de la măsura de supraimpozitare, vor depune în scris o cerere-tip , până cel mai târziu la 30 septembrie a anului în curs, însoțită de următoarele documente:
a) declarație pe  proprie  răspundere, autentificată notarial prin care se angajează că  va participa conform cotei-parti din  proprietatea comună care îi revine în  condominiu,  la reabilitarea fațadelor,  acoperișului și a altor părți comune, în  toate etapele  pe care  le  presupune  aceasta (proiectare,avizare, autorizare, realizare efectivă reabilitare);
Declarația va fi notată  în Cartea  Funciară,  prin grija deținătorului.
b) extras de Carte Funciară cu declarația de mai sus înscrisă;
c) releveul imobilului din care sa reiasa partea / partile de imobil detinuta / detinute in proprietate;
Cererea însoțită de documentele anexa se va analiza de către  reprezentanții  Poliției  Locale care vor efectua fotografii și  vor întocmi un referat tehnic prin care se vor confirma condițiile necesare de la pct. 1,2 si 3, contrasemnata si de către reprezentantul Arhitectului Șef. 
Cererea impreuna cu referatul tehnic , însoțită de fotografii se va trimite la Direcția  Economică până cel mai târziu la data de 30 noiembrie a anului în curs, cu propunerea ca imobilul sa nu fie supraimpozitat, în situația în care se respecta toate condițiile de la pct. 1,2 si 3.
In situația în care pe parcursul derularii lucrărilor de reabilitare , proprietarul care a beneficiat de exceptarea de la supraimpozitare (sau succesorul acestuia- cumpărător, moștenitor etc.) nu respecta declarația pe proprie răspundere de mai sus, se va aplica măsura supraimpozitarii retroactiv pe toată  perioada  pe care a beneficiat de excepție, in conditiile stipulate in prezentul regulament la art. 10^4.

CAP. 7. TAXA DE REABILITARE A CLĂDIRILOR NEÎNTREȚINUTE

ART.18. Coproprietarii clădirilor aflati in indiviziune care doresc reabilitarea clădirii neîntreținute, dar nu au acordul tuturor coproprietarilor, pot opta pentru plata taxei de reabilitare a clădiri neîntreținute și preluarea de către Municipiul Oradea a sarcinii reabilitării clădirii. Coproprietariilor care au achitat integral taxa de reabilitare, li se va aplica o cotă diferențiată, mai mică, de majorare a impozitului pe clădiri.   

ART.19. Taxa de reabilitare a clădirilor neîntreținute datorată de coproprietarii clădirilor situate in indiviziune se stabilește la nivelul contravalorii lucrărilor de reabilitare a clădirii aferent cotei de proprietate corespunzătoare fiecărui proprietar.

ART.20. Pentru calculul taxei de reabilitare a clădirii neîntreținute datorate de un coproprietar - persoană fizică sau juridică, acestea trebuie să depună la Primăria Oradea documentele justificative privind cota parte ce le revine din suprafaţa construită desfăşurată a clădirii deţinute în coproprietate.

ART.21. Direcția Patrimoniu Imobiliar din cadrul Primăriei Oradea va stabili valoarea lucrărilor de reabilire a clădirii și cota parte din aceste lucrări ce revin coproprietarului care dorește plata taxei de reabilitare și transferul sarcinii de reabilitare a clădirii către Municipiul Oradea.

ART.22. La stabilirea valorii lucrărilor de reabilitare se vor utiliza valori istorice pe mp a lucrărilor de reabilitare a clădirilor, după cum urmează:
· Clădiri cu elemente decorative complexe:			600 lei/mp fațadă neîntreținută
· Clădiri cu elemente decorative de complexitate medii		500 lei/mp fațadă neîntreținută
· Clădiri cu elemente decorative simple			350 lei/mp fațadă neîntreținută

ART.23. Coproprietarii care optează pentru plata taxei de reabiltare a clădirilor neîntreținute vor depune o declarație fiscală în acest sens.

ART.24. Termenul de plată a taxei de reabilitare a clădirii neîntreținute este 30 noiembrie a fiecărui an calendaristic.

ART.25. Hotărârea Consiliului Local privind aplicarea cotelor de majorare a impozitului pe clădirile neîntreținute, individuală pentru fiecare clădire în parte, va prevede cotele diferențiate pentru coproprietarii care au optat pentru plata taxei de reabilitare, respectiv cota de majorare pentru ceilalți coproprietari. 

ART.26. Taxa de reabilitare a clădirilor neîntreținute va avea următoarele destinaţii:
· reabilitarea clădirii coproprietarului care a achitat integral taxa de reabilitare
· reabilitarea unor/altor clădiri prioritare din cadrul programului local de reabilitare a clădirilor 

ART.27. Sumele achitate cu titlu de taxă de reabilitare se vor restitui la solicitarea proprietarilor in situatia in care decid de comun acord cu ceilalți coproprietari, reabilitarea imobilului înaintea demarării lucrărilor de către Primăria Municipiului Oradea.  Restituirea se va face pe baza documentelor care atestă contractarea și demararea lucrărilor de reabilitare.

ART.28. În situația în care Primăria Municipiului Oradea realizează lucrările de reabilitare a clădirii, valoarea taxei de reabilitare se va regulariza pe baza situațiilor finale de lucrări. 

ART.29. În cazul transferului dreptului de proprietate, sumele achitate cu titlu de taxă pentru reabilitarea clădirilor neîngrijite nu se restituie vânzătorului, rămânând consemnate în contul imobilului, respectiv a noului proprietar.

ART.29.Primăria Municipiului Oradea va demara reabilitarea clădirilor pentru care coproprietarii au achitat taxa de reabilitare a imobilelor în proporție de 75% din cheltuielile estimate a lucrărilor.

ANEXE :  
· Anexa nr. 1 - Lista Monumentelor Istorice aprobate de Ministerul  Culturii si publicate in Monitorul Oficial al Romaniei
· Anexa nr. 2a - Nota de constatare a starii tehnice a cladirilor civile
· Anexa nr. 2b - Nota de constatare a starii tehnice a cladirilor industriale si agrozootehnice
· Anexa nr. 3 –  Glosar de termeni

